
Ikt. szám: Iga/1132-9/2021.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2021. november 25-én tartott rendkívüli ülésén.

Jelen vannak: 
Rituper Lajos Attila elnök


Tagok:


Mendi Zsolt

Farkas Károly

Meghívottak közül jelen van:


dr. Sipeki Gerda, jegyző

Horváth Andrea jegyzőkönyvvezető
Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 13.30 órakor megnyitja az ülést. Javaslatot tesz a napirendi pontokra. 

1./ 2022. évi belső ellenőrzési terv jóváhagyása (1. számú előterjesztés)
Előterjesztő: Rituper Lajos Attila elnök

2./ 2022. évi munkaterv elfogadása (2. számú előterjesztés)
Előterjesztő: Rituper Lajos Attila elnök

3./ Egyéb ügyek, bejelentések
A döntéshozatalban résztvevők száma: 3. 
A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 

Határozat

15/2021. (XI.25.) KRNÖ

Tárgy: Napirend meghatározása
1./ 2022. évi belső ellenőrzési terv jóváhagyása (1. számú előterjesztés)
Előterjesztő: Rituper Lajos Attila elnök

2./ 2022. évi munkaterv elfogadása (2. számú előterjesztés)
Előterjesztő: Rituper Lajos Attila elnök

3./ Egyéb ügyek, bejelentések
1. napirendi pont: 2022. évi belső ellenőrzési terv jóváhagyása
dr. Sipeki Gerda, jegyző:

Elmondja, hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm.rendelet (a továbbiakban: Bkr.) 32. § alapján a 2022. éves tervet a Képviselő-testületnek 2021. december 31-ig kell jóváhagynia, de 2021. november 30-ig el kell készülnie a tervnek.

Rituper Lajos Attila elnök: 
Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy az előterjesztés melléklete szerinti tartalommal jóváhagyja a 2022. évi belső ellenőrzési tervet. A Képviselő-testület úgy hozzon határozatot, hogy a 2022. évi költségvetésbe 180.000,- Forint + ÁFA összeg betervezésre kerül a belső ellenőrzési feladatok ellátására. A Képviselő-testület bízza meg az elnököt a szerződés aláírásával.

Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

16/2021. (XI.25.) KRNÖ

Tárgy: 2022. évi belső ellenőrzési terv jóváhagyása
A Képviselő-testület úgy határoz, hogy 

1./ hogy az előterjesztés melléklete szerinti tartalommal jóváhagyja a 2022. évi belső ellenőrzési tervet;

2./ a 2022. évi költségvetésbe 180.000,- Forint + ÁFA összeg betervezésre kerül a belső ellenőrzési feladatok ellátására;
3./ megbízza az elnököt a szerződés aláírásával.

1. Határidő: 2021. december 31.

2. Határidő: 2022. évi költségvetés tervezése

Felelős: 

- Rituper Lajos Attila elnök

- dr. Sipeki Gerda jegyző

Felelős: Rituper Lajos Attila elnök

Határidő: 2021. november 25.
2. napirendi pont: 2022. évi munkaterv elfogadása
Rituper Lajos Attila elnök:

Javasolja, hogy Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklósi Roma Nemzetiségi Önkormányzat az előterjesztés melléklete szerinti tartalommal fogadja el a Képviselő-testület 2022. évi munkatervét.
Felteszi szavazásra a javaslatát.
A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 
Határozat

17/2021. (XI.25.) KRNÖ
Tárgy: 2022. évi munkaterv elfogadása
Kunszentmiklós Roma Nemzetiségi Önkormányzat Képviselő-testülete úgy határoz, hogy  az előterjesztés melléklete szerinti tartalommal elfogadja a Képviselő-testület 2022. évi munkatervét.
Határidő: 2021. december 31.

Felelős:

Rituper Lajos Attila elnök

dr. Sipeki Gerda jegyző

Felelős: Rituper Lajos Attila elnök

Határidő: 2021. november 25.
3. napirendi pont: Egyéb ügyek, bejelentések
Mendi Zsolt:
Elmondja, hogy minden roma gyereknek mikulás csomagot szeretnének vásárolni, valamint a nyugdíjasok részére is karácsonyi csomaggal kedveskedni.

Rituper Lajos Attila elnök:

Javasolja, hogy a Képviselő-testület hozzon határozatot, hogy a kunszentmiklósi lakhelyű roma nyugdíjasok részére alanyi jogon karácsonyi csomagjainak költségeit biztosítsa a dologi kiadások terhére összesen 440.000,-Ft összegben. December 6-ára a helyi roma gyerekek számára – alanyi jogon- 350 csomag megvásárlását biztosítsa a dologi kiadások terhére, összesen 560.000,-Ft összegben. Az 1. pontban meghatározott kiadáshoz kapcsolódó adó-, és járulék bevallására és megfizetésére vállaljon kötelezettséget a képviselő-testület a 2021. évi költségvetése terhére. Vállaljon kötelezettséget arra vonatkozóan, hogy a csomagok átadása elismervénnyel történik, melyet a számla mellékleteként az elszámoláshoz lead. A Képviselő-testület bízza meg az elnököt a további teendők ellátásával.
Javaslatát felteszi szavazásra.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat Képviselő-testülete egyhangúlag – 3 igen szavazattal, ellenszavazat nélkül - az alábbi határozatot hozza: 
Határozat

18/2021. (XI.25.) KRNÖ

Tárgy: Egyéb ügyek
A Képviselő-testület úgy határoz, hogy 

1./ a kunszentmiklósi lakhelyű roma nyugdíjasok részére - alanyi jogon - karácsonyi csomagjainak költségeit biztosítja a dologi kiadások terhére, 

2./ december 6-ára a helyi roma gyerekek számára –alanyi jogon- 350 csomag megvásárlását biztosítja a dologi kiadások terhére;

3./ összesen 1.000.000,-Ft összeget biztosítson az 1. és 2. pontban meghatározott kiadásokra;

4./ az 1. és 2. pontban meghatározott kiadáshoz kapcsolódó adó-, és járulék bevallására és megfizetésére vállaljon kötelezettséget a képviselő-testület a 2018. évi költségvetése terhére;

5./ kötelezettséget vállal arra vonatkozóan, hogy a csomagok átadása elismervénnyel történik, melyet a számla mellékleteként az elszámoláshoz lead;

6./ a Képviselő-testület bízza meg az elnököt a további teendők ellátásával.

Felelős: Rituper Lajos Attila elnök

Határidő: 2021. november 25.

Több kérdés, hozzászólás nem volt.

Megköszöni a megjelenést, és 14.45 órakor bezárja az ülést. 
kmf.


Rituper Lajos Attila
Farkas Károly

   elnök
jegyzőkönyv-hitelesítő
KRNÖ 2021. november 25.


